П Р О Т О К О Л    № 16

от заседание на Комисията по анализ и отчитане степента 
на натовареност на органите на съдебната власт
към Висшия съдебен съвет

5 май 2015 г.

Днес, 5 май 2015 г., вторник, от 14.00 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА
РУМЕН БОЕВ
РУМЕН ГЕОРГИЕВ - отсъства
ЮЛИАНА КОЛЕВА - отсъства	

Присъства от администрацията на ВСС сътрудникът към комисията Румен Митев – началник-отдел „САОД”, д-я „ИТСС.

1. ОТНОСНО: Покана от административните ръководители на Военно-апелативния съд и Военно-апелативната прокуратура за участие в Национално съвещание на военните съдии, военните прокурори и военните следователи от целия военно-апелативен район в страната /вх. № 11-04-133/29.04.2015 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема поканата за участие в организираното Национално съвещание на военните съдии, военните прокурори и военните следователи, което ще се проведе на 12.05.2015 г.

2. ОТНОСНО: Писмо изх. № 1905/23.04.2015 г. от председателя на Районен съд – Добрич /вх. № 11-07-868/28.04.2015 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмо вх. № 11-07-868/28.04.2015 г.

3. ОТНОСНО: Извлечение от Протокол № 20/29.04.2015 г., т. 1, от заседание на Комисия „Международна дейност”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема за сведение предоставеното от Комисия „Международна дейност” писмо от президента на Европейската мрежа на съдебните съвети. В случай, че постъпят конкретни въпроси, свързани с дейности от ресора на комисията, своевременно ще бъдат дадени отговори.
3.2. Изпраща решението по т. 3.1. на Комисия „Международна дейност” за сведение.

4. ОТНОСНО: Извлечение от Протокол № 23/28.04.2015 г., т. Р-8, от заседание на Комисията по предложенията и атестирането с приложено Решение № 3891/07.04.2015 г. по адм. дело № 631/2015 г. на ВАС - 5-членен състав, ІІ колегия.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение предоставеното от Комисията по предложенията и атестирането Решение № 3891/07.04.2015 г. по адм. дело 631/2015 г. на ВАС - 5-членен състав, ІІ колегия. 
4.2. Уведомява КПА, че включително и към момента степента на натовареност на съдилищата се определя по количествен критерий средна натовареност по щат за страната за съответното ниво съд, която е предмет на обсъждане в ежегодните анализи за натовареността на съдилищата. От 2014 г. по инициатива на КАОСНОСВ се провежда изследване сред всички съдии в страната, резултатите от което ще доведат до определяне на теглови коефициент на отделните видове и типове разглеждани дела в съдилищата, оценен от тяхната фактическа сложност, в която се включват и факторите, засегнати в мотивите на Решение № 3891/07.04.2015 г. по адм. дело № 631/2015 г. на ВАС, 5-членен състав – ІІ колегия. След приключване на изследването КАОСНОСВ ще разработи проект на система за оценка на натовареността на съдиите и на съдилищата чрез създаване на коефициенти за тежест на конкретните типове дела, които да се използват в практиката при разпределяне на ресурсите в съдебната система.
4.3. Изпраща решението по т. 4.1. на Комисията по предложенията и атестирането за сведение.

5. ОТНОСНО: Предложение от ръководителя на проект „Подкрепа за Висшия съдебен съвет, свързана с изграждането на капацитет и подобряване на ефективността на съдебната система” по Норвежки финансов механизъм 2009-2014, във връзка с организиране на попълването с първоначална база данни на разработения по проекта софтуерен продукт - Информационна система „Интерактивна карта на съдебните райони в Република България”.
* Предложението се излага в гласна форма.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема предложението на ръководителя на проект „Подкрепа за ВСС, свързана с изграждането на капацитет и подобряване на ефективността на съдебната система” по НФМ 2009-2014.
5.2. Възлага на отдел „Статистически анализ и обработка на данни” в дирекция „Информационни технологии и съдебна статистика” в администрацията на ВСС в едномесечен срок след предоставяне от управленския екип на проекта по НФМ в електронен вид на събраните данни, да ги въведе в съответните раздели на софтуерния продукт, цитиран по-горе.
5.3. Изпраща решението по т. 5 на директора на дирекция „ИТСС” в администрацията на ВСС, за сведение и при необходимост оказване на съдействие при изпълнение на възложената задача.

						ПРЕДСЕДАТЕЛ НА 
						КОМИСИЯТА: 	    /п/
								     КАЛИН КАЛПАКЧИЕВ